บทที่14
หลักการประมวลผลภาพ 2
(Rendering With Maya 2 )

Mental Ray Renderer 

โดยทั่วไปแล้ว Mental Ray จะมี Functions การตั้งค่าพื้นฐานต่างๆใกล้เคียงกับของ Maya Software เพียงแต่ จะมี Option พิเศษเพิ่มเติมเข้ามาเช่น Caustics, Global Illumination และ Final Gathering ที่จะเข้ามาช่วยใน การคำนวณค่าแสงให้มีความเสมือนจริงมากขึ้น ดังนั้นผลลัพธ์ที่ได้จากการใช้ Mental Ray คือภาพที่มีความเป็น Realistic มากกว่า Maya Software แน่นอน เพียงแต่ก็มีข้อเสียที่ผู้ใช้ต้องยอมรับในเรื่องของระยะเวลาในการ ประมวลผลที่เพิ่มมากขึ้น และ Effects บางตัวที่จะแสดงผลเฉพาะใน Maya Software เท่านั้น 
เนื่องจากหัวข้อในการตั้งค่าส่วนใหญ่ใกล้เคียงกับการตั้งค่า Maya Software ดังนั้นจะขอกล่าวถึงเฉพาะหัวข้อที่ มีความแตกต่างออกไปนั่นคือ Caustics and Global Illumination กับ Final Gathering
Caustics and Global Illumination 

ทั้ง Caustics และ Global Illumination ล้วนทำหน้าที่ในการช่วยคำนวณแสงให้มีความเสมือนจริง เพิ่มมากขึ้น เมื่อเราเปิดการทำงานของ Global Illumination (ทำได้โดยการทำเครื่องหมายถูกหน้า หัวข้อ Global Illumination) โปรแกรมจะทำการ คำนวณค่าการสะท้อนของแสง นั่นคือเมื่อแสงตก กระทบมายังพื้นผิววัตถุแล้วสะท้อนออกไป ส่อง สว่างให้กับวัตถุที่อยู่ข้างเคียงได้ ซึ่งเป็นหลักการที่ ใกล้เคียงกับวิธีที่แสงจากธรรมชาติทำกับวัตถุจริงๆ

ในการคำนวณแสงแบบปกติของโปรแกรมมายานั้น จะคำนวณเพียงแค่ต่อเดียว นั่นคือเมื่อแสงตกกระทบวัตถุ แล้วมาเข้าตาเรา แต่จะไม่มีการคำนวณแสงส่วนที่เหลือที่จะวิ่งกระเด็นกระดอนไปส่องสว่างให้กับวัตถุอื่นๆ ภายในฉากซึ่งทำให้ผลลัพธ์ที่ได้ยังขาดความเสมือนจริงอยู่ จากภาพตัวอย่างที่ 6.11 ภายหลังจากที่เราทำ เครื่องหมายถูกที่หน้าหัวข้อ Global Illumination เพื่อเปิดการทำงานของมันแล้ว เราสามารถปรับค่าการคำนวณ ได้จากหัวข้อ Accuracy ที่อยู่ด้านล่าง โดยค่าตั้งต้นที่โปรแกรมตั้งไว้คือ 500 
ในส่วนของ Caustics จะทำหน้าที่คล้ายกับ Global Illumination เพียงแต่แสงที่จะนำมาคำนวณจะเป็นแสง Specular หรือแสง Highlights บนวัตถุ ดังนั้นในการทำงานที่สมบูรณ์ เราสามารถเปิดการทำงานของทั้งคู่พร้อม กัน 

การทำงานของ Caustics and Global Illumination สามารถให้ผลลัพธ์ที่ดูเป็นธรรมชาติ เพียงแต่ต้องใช้ ระยะเวลาในการ Render ที่นานขึ้นด้วย ดังนั้นในบางโอกาสผู้สร้างอาจหาทางใส่ Effects เหล่านี้ด้วยวิธีใดวิธี หนึ่งเพื่อช่วยลดเวลาการประมวลผล ยกตัวอย่างเช่นการใส่แสงไปเพิ่มเข้าไปโดยกำหนดให้มีผลเฉพาะกับวัตถุ บางชิ้น เพื่อสร้างเป็นแสงสะท้อนหลอก ให้ได้ผลลัพธ์ใกล้เคียงกับการคำนวณแสงจริงได้

Final Gathering 

ในการคำนวณค่าแสงแบบ Caustics and Global Illumination ซึ่งถือว่าได้ผลลัพธ์ตามธรรมชาติมากแล้ว แต่บางครั้งสิ่งที่สะท้อนมายังวัตถุข้างเคียงไม่ใช่แค่แสง เพียงอย่างเดียว แต่จะมีเรื่องของสีด้วย ลองจินตนาการ ภาพผ้าปูโต๊ะสีขาว วางอยู่ข้างผนังสีแดง แสงเมื่อตก กระทบผนังสีแดงแล้วสะท้อนมายังผ้าปูโต๊ะจะนำพา สีมาด้วย

การประมวลผลโดยใช้ Final Gathering จะเป็นการเก็บรวบรวมแสงที่กระเด็นกระดอนอยู่ภายให้มีความ สมบูรณ์มากยิ่งขึ้นและมีความเสมือนจริงมากขึ้นด้วย และการใช้ Final Gathering จะส่งผลให้ฉากมีความสว่าง มากยิ่งขึ้นด้วย ดูภาพประกอบที่ 6.13 เปรียบเทียบผลลัพธ์จากการประมวลผลด้วย Final Gathering และแบบ ธรรมดาด้วย Maya Software สังเกตเงาสะท้อนของแสงสีเขียวจากผนังบนพื้น

แบบฝึกหัด
จงเรนเดอร์ Scene Animation โดยใช้  Mental Ray Renderer ตั้งค่า Final Gathering จำนวน 100เฟรม